Document ID: 31984L0534

NEUVOSTON DIREKTIIVI,
annettu 17 päivänä syyskuuta 1984,
torninosturien sallittua äänitehotasoa koskevan jäsenvaltioiden lainsäädännön lähentämisestä (84/534/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
Euroopan yhteisöjen toimintaohjelmissa vuosilta 1973 ja 1977(4) ympäristöalan toimenpiteiksi kiinnitetään huomiota meluhaittaongelman merkittävyyteen ja säätelyn tarpeeseen etenkin pahimpien melulähteiden osalta,
eroavuudet torninosturien äänipäästötasojen rajoittamista koskevien, jäsenvaltioissa jo sovellettavien tai valmisteltavina olevien toimenpiteiden välillä saattavat johtaa eriarvoisten kilpailun edellytysten muodostumiseen ja vaikuttaa siten suoraan yhteismarkkinoiden toimintaan; sen vuoksi on suotavaa edetä tämän alan lainsäädännön lähentämisessä perustamissopimuksen 100 artiklassa määrätyllä tavalla,
rakennuskoneisiin ja -laitteisiin liittyviä yleisiä määräyksiä koskevan jäsenvaltioiden lainsäädännön lähentämisestä 17 päivänä syyskuuta 1984 annetussa neuvoston direktiivissä 84/532/ETY(5) säädetään erityisesti ETY-tyyppitarkastusmenettelystä; mainitun direktiivin mukaisesti on tarpeen määrätä yhtenäistetyt vaatimukset, jotka kunkin laitetyypin on täytettävä,
rakennuskoneiden ja -laitteiden melupäästöjen määrittämistä koskevan jäsenvaltioiden lainsäädännön lähentämisestä 19 päivänä joulukuuta 1978 annetussa neuvoston direktiivissä 79/113/ETY(6), sellaisena kuin se on muutettuna direktiivillä 81/1051/ETY(7), säädetään erityisesti menetelmästä, jota on suotavaa käyttää torninosturien akustisten kriteerien määrittämiseen,
torninosturien ympäristölle tuottaman melun ja erityisesti ihmisten hyvinvoinnille ja terveydelle aiheuttamien vaikutusten vuoksi on suotavaa alentaa torninosturien suurinta sallittua äänitehotasoa asteittain ja tuntuvasti,
torninostureiden tuottaman ilmassa kantautuvan melun aiheuttamien haittojen rajoittamiseksi on tärkeää pystyä säätelemään torninosturien käyttöä tietyillä erityisen merkittävinä pidettävillä alueilla, ja
tekniset säännökset on nopeasti mukautettava tekniikan kehitykseen; sen vuoksi on tarpeen säätää direktiivin 79/113/ETY 5 artiklassa säädetyn menettelyn soveltamisesta,
ON ANTANUT TÄMÄN DIREKTIIVIN:
1 artikla
1. Tätä direktiiviä sovelletaan tie- ja vesirakennuksen sekä talonrakennuksen työmailla käytettävien torninosturien sallittuun äänitehotasoon.
2. Direktiivin 84/532/ETY, jäljempänä "kehysdirektiivi", 1 artiklan 3 kohdan säännöksistä poiketen tätä direktiiviä on pidettävä mainitun kehysdirektiivin 3 artiklan 2 kohdassa tarkoitettuna erityisdirektiivinä.
2 artikla
Tässä direktiivissä "torninosturilla" tarkoitetaan moottorikäyttöistä nostolaitetta, joka:
- käytössä ollessaan koostuu pystysuorasta tornista, jonka yläosaan on asennettu puomi,
- on varustettu siten, että se voi kohottaa ja laskea riippuvia taakkoja sekä liikuttaa tällaisia taakkoja vaakatasossa vaihtamalla taakan nostosädettä ja/tai koko laitetta kääntämällä ja/tai liikuttamalla,
- on suunniteltu siten, että se voidaan siirtää pois, kun työ, jota varten se pystytettiin, on saatu päätökseen.
3 artikla
1. Hyväksyttyjen tarkastuslaitosten on annettava ETYtyyppitarkastustodistus kaikille torninosturityypeille, joiden ilmassa kantautuvan melun äänitehotaso, mitattuna direktiivin 79/113/ETY liitteessä I, sellaisena kuin se on muutettuna tämän direktiivin liitteellä I, määrätyin edellytyksin, ei ylitä seuraavassa taulukossa annettuja sallittuja äänitehotasoja:
TAULUKON PAIKKA
2. Kaikkien torninosturien sallittua äänitehotasoa koskevien hakemusten ETY-tyyppitarkastustodistuksen saamiseksi mukana on oltava ilmoituslomake, joka on liitteessä II esitetyn mallin mukainen.
3. Hyväksytyn tarkastuslaitoksen on kunkin hyväksymänsä torninosturityypin osalta täytettävä kaikki kehysdirektiivin liitteessä III esitetyn mallin mukaisen ETYtyyppitarkastustodistuksen kohdat.
4. ETY-tyyppitarkastustodistuksen voimassaoloaika rajoitetaan viiteen vuoteen. Voimassaoloaikaa voidaan jatkaa viidellä vuodella edellyttäen, että hakemus tehdään ensimmäisen viisivuotiskauden päättymistä edeltävien 12 kuukauden aikana.
Tämän direktiivin tiedoksi antamista seuraavan viiden vuoden jakson päättyessä ETY-tyyppitarkastustodistukset lakkaavat kuitenkin olemasta voimassa, jollei niitä ole annettu torninostureille, jotka täyttävät tuona päivänä voimaan tulevat enimmäistasot.
5. Kehysdirektiivin 19 artiklan 1 kohdan säännöksistä poiketen tässä artiklassa säädetyt edut eivät viiden ja puolen vuoden kuluttua direktiivin tiedoksi antamisesta enää koske torninostureita, joiden mukana toimitetaan vaatimustenmukaisuustodistus laadittuna ensimmäisen viisivuotiskauden vastaavia lukuja varten annetun tyyppitarkastustodistuksen perusteella; voimassaoloaika on vastaavasti esitettävä kyseisessä vaatimustenmukaisuustodistuksessa.
6. Valmistajan on täytettävä kaikista ETY-tyyppitarkastuksessa hyväksytyn tyypin mukaisesti valmistetuista torninostureista vaatimustenmukaisuustodistus, jonka malli on esitetty kehysdirektiivin liitteen IV ETY-tyyppitarkastustodistusta koskevilla palstoilla.
7. Jokaisessa torninosturissa, joka on rakennettu ETY- tyyppitarkastuksessa hyväksytyn tyypin mukaisesti, on oltava selvästi ja pysyvästi merkittyinä maininta valmistajan takaamasta äänitehotasosta dB(A)/1pW, joka on määritelty direktiivin 79/113/ETY liitteessä I, sellaisena kuin se on muutettuna tämän direktiivin liitteellä I, säädetyllä tavalla, sekä merkki (epsilon). Merkin malli on esitetty tämän direktiivin liitteessä III.
4 artikla
Tämän direktiivin säännökset eivät vaikuta jäsenvaltioiden oikeuteen rajoittaa melutasoa torninosturien ohjauspaikalla, ottaen kuitenkin huomioon perustamissopimuksen ja erityisesti sen 30 36 artiklan säännökset, sillä edellytyksellä, että tähän ei liity velvoitetta mukauttaa tämän direktiivin mukaiset torninosturit muiden kuin direktiivin liitteessä I tarkoitettujen päästöstandardien mukaisiksi.
5 artikla
Jäsenvaltiot voivat toteuttaa torninosturien käyttöä koskevia toimenpiteitä merkittävinä pitämillään alueilla.
6 artikla
Tuotantomallien vaatimustenmukaisuus tarkastetun tyypin kanssa kehysdirektiivin 12 artiklan mukaisesti, on todennettava liitteessä IV vahvistettua teknistä menettelyä noudattaen.
7 artikla
Neuvosto päättää 18 kuukauden kuluessa yksimielisesti melutasojen alentamisesta komission ehdotuksesta, jonka se esittää mahdollisimman pian ja viimeistään viiden vuoden kuluttua tämän direktiivin antamisesta.
8 artikla
Direktiivin 79/113/ETY, sellaisena kuin se on muutettuna direktiivillä 81/1051/ETY, 5 artiklassa säädetyn menettelyn mukaisesti annetaan:
- liitteen IV mukainen tekninen menettely, jolla tarkastetaan, että tuotantomallit ovat tarkastetun tyypin mukaisia;
- muutokset, jotka ovat tarpeen liitteissä vahvistettujen vaatimusten mukauttamiseksi tekniikan kehitykseen.
9 artikla
Jäsenvaltioiden on toteutettava kaikki tarvittavat toimenpiteet sen varmistamiseksi, että 2 artiklassa määriteltyjä torninostureita ei saateta markkinoille, elleivät ne ole tämän direktiivin ja kehysdirektiivin säännösten mukaisia.
10 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa tämän direktiivin tiedoksi antamisesta(8) ja ilmoitettava tästä komissiolle viipymättä.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
11 artikla
Tämä direktiivi on osoitettu kaikille jäsenvaltioille.
Tehty Brysselissä 17 päivänä syyskuuta 1984.

Labels: 1
15
20